Projekts par grozījumiem 2006. gada 17. maija Iestāžu nolīgumā starp Eiropas Parlamentu, Padomi un Komisiju par budžeta disciplīnu un pareizu finanšu pārvaldību /* COM/2008/0834 galīgā redakcija */





[pic] | EIROPAS KOPIENU KOMISIJA | Briselē, 2.12.2008 COM(2008) 834 galīgā redakcija Projekts par grozījumiem 2006. gada 17. maija Iestāžu nolīgumā starp Eiropas Parlamentu, Padomi un Komisiju par budžeta disciplīnu un pareizu finanšu pārvaldību (iesniegusi Komisija) PASKAIDROJUMA RAKSTS Pārtikas un patēriņa preču cenu jaunākās tendences ir izraisījušas bažas, it sevišķi attiecībā uz to ietekmi uz jaunattīstības valstīm. Komisija ierosināja izveidot jaunu mehānismu ātrai reaģēšanai uz pārtikas cenu paaugstināšanos jaunattīstības valstīs (COM(2008)0450 – 2008/0149(COD). Izskatot izdevumu pārdales iespējas 4. pozīcijā, kā arī visu pārējo pieejamo instrumentu (stabilitātes instruments, elastības fonds) iespējamo izmantošanu, ārkārtas palīdzības rezerve tika minēta kā viens no instrumentiem, kas ir piemērots šā mehānisma finansēšanai. Tā kā ārkārtas palīdzības rezerves atlikusī summa 2008. gadam ir nepietiekama, lai apmierinātu pārtikas mehānisma vajadzības, ir nepieciešams palielinājums, lai ar šo rezervi palīdzētu finansēt pārtikas mehānismu. Ārkārtas palīdzības rezerves ikgadējais apjoms finanšu shēmas darbības laikā ir noteikts 221 miljona euro apmērā nemainīgajās cenās. Padome un Eiropas Parlaments vienojās, ka to jāpalielina līdz 479 218 miljoniem euro (pašreizējās cenās) vienīgi un izņēmuma kārtā 2008. gadam. Tādēļ ir jāizdara attiecīgi grozījumi Iestāžu nolīguma 25. punktā, kurā ir noteikts ārkārtas palīdzības rezerves ikgadējais apjoms. Projekts par grozījumiem 2006. gada 17. maija Iestāžu nolīgumā starp Eiropas Parlamentu, Padomi un Komisiju par budžeta disciplīnu un pareizu finanšu pārvaldību Eiropas Parlaments, Eiropas Savienības Padome un Eiropas Kopienu Komisija, tā kā: (1) Jaunākās pārtikas un patēriņa preču cenu tendences ir izraisījušas bažas, it sevišķi attiecībā uz to ietekmi uz jaunattīstības valstīm. Komisija ierosināja izveidot jaunu mehānismu ātrai reaģēšanai uz pārtikas cenu paaugstināšanos jaunattīstības valstīs[1], un abas budžeta lēmējinstitūcijas iestādes 2008. gada 21. novembra saskaņošanas sanāksmē vienojās daļu šim mehānismam nepieciešamā finansējuma nodrošināt no ārkārtas palīdzības rezerves. (2) Tā kā ārkārtas palīdzības rezerves atlikusī summa 2008. gadam ir nepietiekama, lai apmierinātu pārtikas mehānisma vajadzības, ir nepieciešams palielinājums, lai ar šo rezervi palīdzētu finansēt pārtikas mehānismu. (3) Lai atrisinātu šo izņēmuma situāciju, ārkārtas palīdzības rezerve būtu jāpalielina līdz 479 218 miljoniem euro pašreizējās cenās vienīgi un izņēmuma kārtā 2008. gadam. (4) Tādēļ būtu jāizdara attiecīgi grozījumi Iestāžu nolīguma par budžeta disciplīnu un pareizu finanšu pārvaldību 25. punktā, ir vienojušies par turpmāko. Nolīguma 25. punktā pirmajai daļai pievieno šādu teikumu: „Šo summu izņēmuma kārtā palielina līdz 479 218 miljoniem euro 2008. gadam pašreizējās cenās.” Briselē, [...] Eiropas Parlamenta vārdā — Padomes vārdā — Komisijas vārdā — priekšsēdētājs priekšsēdētājs priekšsēdētājs [1] COM(2008) 0450 — 2008/0149(COD)